Diari Oficial de la Generalitat Valenciana


Sumari del DOGV 4169, del 16-01-2002 (2002/357)

Correcció d'errades de la informació pública de l'aprovació del projecte d'urbanització del sector PP-25, Puntes del Moro, de la Vila Joiosa.
---------------------------------------------------------------------------------------------------------------------------------------------

### Dades del document

Número de DOGV
:   4169

Data del DOGV
:   16-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/357


Organisme emissor
:   Ajuntament de la Vila Joiosa

Tipus de document
:   Correcció d'errades

Correcció d'errades de la informació pública de l'aprovació del projecte d'urbanització del sector PP-25, Puntes del Moro, de la Vila Joiosa. [2002/357]
  
Per una errada de transcripció, l'anunci de l'Ajuntament de la Vilajoiosa referent a l'aprovació del projecte d'urbanització del sector PP-25, Puntes del Moro, de la Vila Joiosa, s'ha publicat en el Diari Oficial de la Generalitat Valenciana número 4168, de 15 de gener de 2002, sota l'epígraf de l'Ajuntament de Bicorp, per la qual cosa es fa convenient tornar a repetir l'anunci.
  
«Informació pública de l'aprovació del projecte d'urbanització del sector PP-25, Puntes del Moro, de la Vila Joiosa.
  
Mitjançant aquest edicte, faig públic que la Comissió de Govern de data 4 d'octubre de 2001, en relació amb el projecte d'urbanització del sector PP-25 Puntes del Moro, del Pla General d'Ordenació Urbana de la Vila Joiosa, ha acordat:
  
«... Amadeo Sánchez Martínez, regidor delegat de l'Àrea d'Urbanisme d'aquest Ajuntament, en relació amb l'expedient referit, i vist l'informe tècnic emés pel cap de servei, que es transcriu tot seguit:
  
Presentat el projecte d'urbanització del sector PP-25, Puntes del Moro, per l'agent urbanitzador, en data 24 de maig de 2001, cal remetre's als següents
  
Antecedents rellevants
  
Se sotmet a informació pública mitjançant el Decret número 159/2001, de 14 de juny, després d'avisar-ho als titulars cadastrals, i es publica aquest tràmit en el Diari Oficial de la Generalitat Valenciana número 4.061 de 9 d'agost i en un diari d'informació general el mateix dia 9 d'agost.
  
Sol·licitud d'informe del Servei Provincial de Costes. Es tramet un exemplar del projecte, que es rep en aquest organisme el dia 9 de juliol.
  
Al·legacions. En el dia de hui no consten en l'expedient al·legacions ni cap informe del Servei Provincial de Costes.
  
Informe
  
De l'examen del projecte d'urbanització es dedueix la seua adequació tècnica per a l'execució de les obres que es pretenen.
  
No obstant això, cal fer referència als aspectes següents:
  
Primer: sobre els condicionants de l'acord de programació en l'acord adoptat el 22 de juny de 2000, es condiciona l'adjudicació del programa, entre altres aspectes, a l'execució dels sondejos arqueològics que resulten necessaris sobre els terrenys objecte d'urbanització; a la previsió d'un carril bici per a la zona del bulevard, i a l'aportació d'un catàleg d'arbres en la unitat d'execució, proposant-ne justificadament l'eliminació, manteniment o trasplantament; i
  
Segon: sobre l'eixida de les aigües de l'Institut Malladeta, a la cantonada sud-oriental de la parcel·la de l'Institut hi ha una eixida de l'aigua de vessament que caldria reconduir per a evitar l'acumulació d'aigües.
  
Conclusions
  
Així doncs, en vista del que s'ha exposat, resultaria procedent l'aprovació parcial del projecte d'urbanització a l'efecte de continuïtat de tramitació del programa, autoritzant-se l'inici dels treballs que calguen per als sondejos arqueològics i l'emissió de l'informe corresponent. La resta d'obres no podran iniciar-se fins que l'Ajuntament no aprove la documentació addicional consistent en:
  
- Informe arqueològic sobre els sondejos realitzats.
  
- Previsió de carril bici al bulevard que recorre de nord a sud el sector.
  
- Aportació del catàleg d'arbres existents en tot l'àmbit del sector, identificant-los i proposant les mesures d'actuació que siguen oportunes en cada cas.
  
- Solució a l'eixida d'aigües de vessament de la parcel·la de l'Institut.
  
Eleva a la Comissió de Govern la següent proposta d'acord:
  
Aprovar, parcialment, el projecte d'urbanització del sector PP-25, Puntes del Moro, a l'efecte de continuïtat de tramitació del programa, autoritzant-se l'inici dels treballs que calguen per als sondejos arqueològics i l'emissió de l'informe corresponent. La resta d'obres no podran ser iniciades fins que l'Ajuntament no aprove la documentació addicional consistent en:
  
- Informe arqueològic sobre els sondejos realitzats.
  
- Previsió de carril bici al bulevard que recorre de nord a sud el sector.
  
- Aportació del catàleg d'arbres existents en tot l'àmbit del sector, identificant-los i proposant les mesures d'actuació que siguen oportunes en cada cas.
  
- Solució a l'eixida d'aigües de vessament de la parcel·la de l'Institut.
  
La Comissió de Govern acorda:
  
Aprovar, parcialment, el projecte d'urbanització del sector PP-25, Puntes del Moro, a l'efecte de continuïtat de tramitació del programa, autoritzant-se l'inici dels treballs que calguen per als sondejos arqueològics i l'emissió de l'informe corresponent. La resta d'obres no podran ser iniciades fins que l'Ajuntament no aprove la documentació addicional consistent en:
  
- Informe arqueològic sobre els sondejos realitzats.
  
- Previsió de carril bici al bulevard que recorre de nord a sud el sector.
  
- Aportació del catàleg d'arbres existents en tot l'àmbit del sector, identificant-los i proposant les mesures d'actuació que siguen oportunes en cada cas.
  
- Solució a l'eixida d'aigües de vessament de la parcel·la de l'Institut ...»
  
Contra aquesta resolució, definitiva en la via administrativa, s'hi podrà interposar un recurs de reposició davant de l'alcalde en el termini d'un mes, comptador des de l'endemà de la data de la publicació d'aquest edicte en el Diari Oficial de la Generalitat Valenciana, o directament un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos, comptadors igualment des de l'endemà de la publicació d'aquest edicte en el Diari Oficial de la Generalitat Valenciana.
  
Durant el mes d'agost no comptarà el termini per a interposar el recurs contenciós administratiu.
  
Tot això sense perjudici de poder interposar qualsevol altre recurs que s'estime oportú.